יחסי ישראל–פיג'י

יחסי ישראל–פיג'י הם היחסים הדיפלומטיים הרשמיים שמתקיימים בין מדינת ישראל לבין הרפובליקה של איי פיג'י. שגריר ישראל באוסטרליה משמש כשגריר לא-תושב לפיג'י, וכיום ממלא תפקיד זה אמיר מימון. היחסים הדיפלומטיים בין ישראל לפיג'י נכונו ב-1970. ב-1978 נערך ביקור ראשון מדרג גבוה, של סגן ראש ממשלת פיג'י, באטו סיר פינאלה גאגילאו. בנובמבר 1986 ביקר נשיא ישראל חיים הרצוג בפיג'י. במרץ 2009 הגיש שגריר פיג'י בישראל, פיו בוסקו טיקוישובה, כתב האמנה לנשיא המדינה שמעון פרס. במהלך טקס הגשת כתב ההאמנה, ערך טיקוישובה את הטקס המסורתי הנהוג במדינתו; כרע ברך בפני הנשיא בעת הגשת כתב האמנה ומחא כף שלוש פעמים על פי המסורת העתיקה. בראשית נובמבר 2016, ראש ממשלת ישראל בנימין נתניהו, קיבל את עמיתו הפיג'יאני, פרנק ביינימארמה (אנ') בירושלים, והודה לו על תמיכתה של פיג'י בישראל בארגונים בינלאומיים שונים. במהלך הביקור בן שלושת הימים נדונו גם נושאים שונים ביחסים, בהם כוחות שמירת השלום של פיג'י הפועלים באזור, שיתוף פעולה הבילטרלי, במיוחד בתחום הפיתוח החקלאי. ביינימארמה הודה לישראל על עזרתה בבנייה מחדש של תשתית האי אובלאו (אנ') לאחר ציקלון וינסטון (אנ'), שאותה סיפקה במסגרת פעולותיהן המתואמת של שגרירות ישראל באוסטרליה וארגון ישראייד. לאחר הפגישה נחתם מזכר הבנות בין שתי המדינות. ביינימארמה הזמין באורח רשמי את נתניהו לבקר בפיג'י. בסוף אותו חודש הודיע נתניהו כי הוא עומד לצאת לביקור רשמי בפיג'י. הביקור הראשון אי פעם של ראש ממשלת ישראל למדינה זו. עם זאת, הביקור לא התקיים בעקבות החיכוך ביחסים, לאחר שהנציג הפיג'יאני בעצרת הכללית של האו"ם הביא את דגל פלסטין לעצרת. על אף מקרה זה הכריז נתניהו על רצונו לפתח ולחזק את הקשרים בין שתי המדינות. ביולי 2017 הגיעה משלחת רופאים ואחיות ישראלים לפיג'י במסגרת סיוע הומניטרי. כמו כן נחתם מזכר הבנות הדדיות בתחום החקלאות בין שתי המדינות. בדצמבר 2018 ביקר ראש ממשלת פיג'י פרנק ביינימאראמה (אנ') בישראל. במסגרת הביקור המדיני, נפגש עם ראש הממשלה נתניהו בלשכתו בירושלים שעדכן אותו בחשיפת מנהרות הטרור בצפון, כחלק ממבצע מגן צפוני. ב-20 בפברואר 2020 ערך הנשיא ראובן ריבלין ביקור רשמי באי, אליו הצטרפו מנהיגים אזוריים אחרים מאזור האוקיינוס השקט. באוגוסט 2022, הגיע נשיא פיג'י ויליאמה קטוניוורה לביקור רשמי בישראל במסגרתו פגש את נשיא המדינה יצחק הרצוג. ביוני 2023 הודיעה ממשלת פיג'י כי בכוונתה לפתוח שגרירות בישראל. מדיה וקבצים בנושא יחסי ישראל–פיג'י בוויקישיתוף New Israeli Ambassador To Fiji Presents Credentials שנתון המסמכים הרשמיים 2005, עמ' 189 הגיע סגן ראש ממשלת פיג'י, דבר, 18 בספטמבר 1978 דידי יזראלי, יוצא בשליחות חשובה, חדשות, 3 בנובמבר 1986 אילן כפיר, ביקור הרצוג בפיליפינים עלול להתבטל, חדשות, 12 בנובמבר 1986 שושי חתוקה, ‏כשפרס פגש שגריר בחצאית ובסנדלים, באתר ‏מאקו‏, 23 במרץ 2009 Netanyahu announces first-ever visit of an Israeli PM to Fiji, באתר טיימס אוף ישראל, 15 בנובמבר 2016 ניצן קידר, נתניהו נפגש עם ראש ממשלת פיג'י, באתר ערוץ 7, 7 בנובמבר 2017 Fiji PM in Israel meeting Netanyahu, באתר RNZ‏, 8 בנובמבר 2016 Israel extends humanitarian assistance to Fiji, באתר משרד החוץ, 20 במרץ 2016 (באנגלית) Fiji and Israel: an unusual partnership Fiji Seeks Stronger Ties With Israel Netanyahu to make first-ever visit by Israeli Prime Minister to Fiji Israel PM to visit Fiji in February טל שלו‏, לראשונה: ראש ממשלת ישראל יבקר בפיג'י, באתר וואלה, 16 בנובמבר 2016 Israeli PM cancels Fiji trip Israeli Medical Specialists Here To Give Free Service ראה"מ נפגש עם ראש ממשלת פיג'י: תומך בהשתתפות חייליך ביוניפי"ל, באתר רדיו קול חי, ‏2018-12-09 איתמר אייכנר, עם שרשרת פרחים על הצוואר ושן לוויתן: ריבלין בפיג'י, באתר ynet, 20 בפברואר 2020 דיגיטל 14, יצחק הרצוג נפגש עם נשיא פיג'י ויליאם קטוניוורה, באתר עכשיו 14, 3 באוגוסט 2022 איתמר אייכנר, מתקרבים ל-100 מדינות: פיג'י תפתח שגרירות בישראל, באתר ynet, 26 ביוני 2023